SLUŽBENI PRAVILNIK KAMPANJE **„ZAJEDNO ZA ŠAPE”**

Član 1.Organizator i službena Pravila

Kampanju "Zajedno za šape" organizuje i provodi kompanija "SELT BH" d.o.o. Živinice (U daljnjem tekstu Organizator), sa JIB-om 4210441300009, koja se nalazi u ulici Višća Donja bb, 75 270 Živinice. "SELT BH" d.o.o. Živinice vodi kampanju u ime VAFO GROUP s.r.o. , za brendove PrimaDog i PrimaCat, te za vlastite brendove PetBox Premium Dog i PetBox Premium Cat.

Kampanja će se provoditi po odredbama ovog Pravilnika (u daljnjem tekstu: Pravila kampanje), a koje su obavezne za sve učesnike.

Kampanja je organizovana kao marketinška promocija s ciljem da se unaprijedi korištenje brendova iz Stava 2, Člana 1 ovog Pravilnika, od čije će kupovine biti donirana sredstva u 4 azila za pse na teritoriji Bosne i Hercegovine.

Član 2. Pravni izvori

Kampanja je nastala u skladu sa odredbama Zakona o zaštiti potrošača u Bosni i Hercegovini ("Službeni glasnik BiH", br. 25/2006 i 88/2015), te Zakona o zaštiti potrošača u Republici Srpskoj *("Sl. glasnik RS", br. 6/2012, 63/2014, 18/2017 i 90/2021)*.

Član 3. Teritorija

Kampanja je organizovana i vršiti će se na teritoriji Bosne i Hercegovine, u svim Bingo maloporodajnim objektima u kojima su ulistani artikli koji čine brendove navedene u Stavu 1. Član 1. Pravilnika, u skladu sa odredbama koje su određene ovim Pravilnikom.

Trajanje kampanje je u periodu od 15.10.2023. do 15.12.2023.

Član 4. Pravo na učešće

Sve osobe starije od 18 godina koji imaju prebivalište / imaju stalno prebivalište u Bosni i Hercegovini, koji prihvataju odredbe i uslove ovih pravila (u daljnjem tekstu: Učesnici) mogu učestvovati u ovoj kampanji.

Učešćem u ovoj kampanji, Učesnici potvrđuju da su u potpunosti svjesni ovih odredbi i izražavaju svoju saglasnost sa istima. Učešće u ovoj kampanji je jednako prihvatanju obaveze da poštuju ta pravila.

Član 5. Posebni proizvodi i uslovi

Uslovi za sudjelovanje u kampanji:

U promotivnom period iz Stava 2. Člana 3. Ovog Pravilnika, u Bingo prodajnim objektima u Bosni i Hercegovini potrebno je kupiti bilo koji proizvod iz asortimana brendova PrimaDog, PrimaCat, PetBox Premium Dog i PetBox Premium Cat.

Promotivni materijali ove kampanje će biti vidljivi u Bingo maloprodajnim objektima.

Član 6.Donacija

Kroz kampanju “Zajedno za šape” ranije navedeni brendovi izdvajaju 65.800 KM za pomoć u 4 azila za pse na teritoriji Bosne i Hercegovine. Sredstva u obliku robe će biti preusmjerena Primaocima donacije (U daljenjem tekstu: Azili), jednako raspoređena prema svakom. Azili koji su obuhvaćeni ovom donacijom su:

* Azil za pse Grada Banja Luka Manjača kojim upravlja: Grad Banja Luka, Trg Srpskih Vladara 1, 78000 Banja Luka;
* Azil za pse “Animal care center” Mostar kojim upravlja: Udruženje “Centar za zaštitu životinja” Mostar, ul. Fra Didaka Buntića 144, 88000 Mostar;
* Azil za pse “Nirina” Tuzla kojim upravlja: Udruženje za zaštitu životinja “Nirina” Tuzla, ul. Krečanska 15A, 75000 Tuzla;
* Azil za pse Grada Zenica Stranjani kojim upravlja: Privredno društvo “Pfotenherz” d.o.o. Zenica, Ul.Abdulaziza Aska Borića 34, 72000 Zenica

Član 7. Dodjela donacije

Sve donacije u skladu sa dogovorima sa azilima će biti isporučene u najbržem mogućem roku prema azilima, a najdalje 60 dana po završetku kampanje.

U slučaju da je Organizator iz bilo kog razloga spriječen da isporuči donaciju, ili je Azil ili više njih iz bilo kog razloga spriječen da primi donaciju, ista će biti dodijeljena Azilu/Azilima u skladu sa dogovorom između Organizatora i Azil koji će biti donešen u duhu dobrih poslovnih običaja.

Organizator će donaciju isporučiti Azilima parcijalno ili cjelokupno u zavisnosti od dogovora sa pojedinačnim Azilima.

Član 8. Viša sila

U skladu sa ovim pravilima, više sile uključuju događaje koji se ne mogu kontrolisati, ispraviti ili predvidjeti od strane Organizatora, uključujući i nemogućnost Organizatora zbog uslova koje nastaju nezavisno od njegove volje a čije prisustvo kasnije onemogućava Organizatoru da ispuni svoje obaveze. U slučaju više sile, gdje događaj spriječava ili odlaže, potpuno ili djelimično, izvršenje pravila i kontinuitet kampanje, organizatori će biti oslobođen ispunjavanja svojih obaveza za period u kojem je proces bio spriječen ili odložen .

Član 9. Sporovi

U slučaju bilo kakvih sporova koje mogu nastati između Organizatora i Učesnika, oni će se riješiti u duhu dobrih poslovnih običaja. Ako stranke ne mogu naći zajedničko rješenje, obje strane uključene u spor će isti riješiti pred nadležnim sudom.

Sve moguće žalbe, ako ih ima, a koje se odnose na tok kampanje mogu se poslati na adresu: SELT BH d.o.o., Višća Donja bb, 75 270 Živinice, u roku od 2 (dvije) sedmice od dana završetka kampanje. Nakon tog roka, organizator neće uzimati nikakve žalbe u obzir.

Član 10. Službena pravila kampanje

Učešćem u kampanji, učesnici prihvataju ova pravila kao obavezujuća.

Pravila ove kampanje će biti objavljen bez naknade na web stranici [bingobih.ba](http://www.pg.com/en_balkans)

Ova Pravila stupaju na snagu 15.10.2023. i važiće do okončanja svih aktivnosti koje su njima predviđene.